Milers de persones visiten la Fira del Porrat d'Alaquàs
03/05/2004 13:17:00

# Milers de persones visiten la Fira del Porrat d'Alaquàs

*   03/05/2004 13:17:00
*   [Imprimir](#)
*   Compartir
*    https://www.alaquas.org/documento.asp?id\_do=9168

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9168%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20visiten%20la%20Fira%20del%20Porrat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9168/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9168/9168_Form_4.jpg)](https://www.alaquas.org/ficheros/documentos/2004/2/9168/9168_Form_10.jpg "<a href='https://www.alaquas.org/ficheros/documentos/2004/2/9168/9168_Form_10.jpg' target=_blank><i class='fa fa-external-link' aria-hidden='true'></i>.Milers de persones visiten la Fira del Porrat d'Alaquàs</a>")

La festa ha assolit un gran èxit de participació al llarg de tot el cap de setmana

La tradicional Fira del Porrat, organitzada per l'associació cultural Penya el Foc 2000 i l'Orde Mínima Seglar en honor a Sant Francesc de Paula, s'ha celebrat un any més aconseguint un gran èxit de participació des del mateix dia de la seua inauguració. Milers de persones han visitat al llarg del divendres, dissabte i diumenge aquesta fira tradicional en què han participat un gran nombre d'associacions de la ciutat i veïnes i veïns.

El recinte per a la Fira va tindre lloc a la plaça d'Espanya i a l'avinguda del País Valencià, on es van ubicar un centenar de casetes, moltes d'elles ocupades per associacions, _filaes_ de moros i cristians i altres col·lectius d'Alaquàs. En aquestes parades s'han venut diferents productes gastronòmics com fruits secs, saladures, embotits tradicionals, llepolies i artesania. Hi ha hagut també atraccions per a les i els menors i animació de carrer.

La inauguració es va celebrar el divendres 30 d'abril a partir de les 20:30 hores de la vesprada. L'Alcalde d'Alaquàs, Jorge Alarte, la Regidora de Festes, Isabel Móndejar, representants de l'associació Penya el Foc 2000, membres de l'Orde Mínima Seglar i veïnes i veïns d'Alaquàs, realitzaren una passejada oficial per tot el recinte, encapçalada per la música tradicional del tabalet i la dolçaina. En finalitzar, es va celebrar un vi d'honor a la plaça d'Espanya. Amb aquest acte, es va inaugurar oficialment la Fira del Porrat.

La festa va continuar el dissabte amb una jornada lúdica dirigida sobretot a les i els xiquets d'Alaquàs. Hi va haver jocs tradicionals i un gran parc d'atraccions, així com també música i amenització a càrrec de l'emissora municipal. Per la vesprada es va celebrar la quarta edició de la Marató de Truc Festa del Porrat i per la nit va haver un sopar faixat popular a la plaça d'Espanya seguit de ball que va estar amenitzat per una orquestra patrocinada per l'Ajuntament d'Alaquàs.

El diumenge els actes van continuar amb el tradicional repartiment de racions d'arròs amb fesols, una actuació a càrrec del Grup de Danses l'Olivar d'Alaquàs, i Ia trobada de boixets a càrrec de les Ames de Casa d'Alaquàs i la cloenda oficial de la festa.